SET ปิดเช้ารีบาวด์ 4 จุด แรงซื้อ “หุ้นแบงก์-โรงไฟฟ้า” หนุน
SET ปิดเช้ารีบาวด์ 4 จุด รับแรงซื้อ “หุ้นแบงก์-โรงไฟฟ้า” หนุน แนวโน้มช่วงบ่ายแนวรับ 1,560 จุด และแนวต้าน 1,580 จุด
SET ปิดเช้ารีบาวด์ 4 จุด รับแรงซื้อ “หุ้นแบงก์-โรงไฟฟ้า” หนุน แนวโน้มช่วงบ่ายแนวรับ 1,560 จุด และแนวต้าน 1,580 จุด
1 ก.ค. 2565

นายวิจิตร อารยะพิศิษฐ ผู้อำนวยการอาวุโสและนักกลยุทธ์การลงทุน ฝ่ายวิจัย บล.เมย์แบงก์ (ประเทศไทย) กล่าวว่า ตลาดหุ้นไทยเช้านี้แกว่งตัวในแดนบวกและลบสลับกันตามทิศทางตลาดหุ้นเอเชีย โดยแรงหนุนจากหุ้นกลุ่มธนาคารพาณิชย์หลังธนาคารแห่งประเทศไทย (ธปท.) ปลดล็อกให้กลับมาจ่ายเงินปันผลได้เต็มที่ตามปกติ ทำให้แรงเก็งกำไรเข้ามามาก ประกอบกับหุ้นที่ Anti Commodity อย่างโรงไฟฟ้าก็ปรับตัวขึ้นมาหลังจากราคาน้ำมันร่วงลง 4% แต่อีกด้านก็เป็นแรงกดดันต่อหุ้นกลุ่มพลังงาน
แนวโน้มช่วงบ่าย มองว่าตลาดฯ น่าจะปิดวันสุดท้ายของสัปดาห์นี้ในแดนบวกได้เล็กน้อย โดยนักลงทุนยังใช้ความระมัดระวังในการลงทนระหว่างรอติดตามตัวเลขเศรษฐกิจของสหรัฐ ให้แนวรับไว้ที่ 1,560 จุด และ แนวต้าน 1,580 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTEP มูลค่าการซื้อขาย 1,145.02 ล้านบาท ปิดที่ 157.50 บาท ลดลง 2.00 บาท
BANPU มูลค่าการซื้อขาย 1,097.41 ล้านบาท ปิดที่ 12.30 บาท ลดลง 0.30 บาท
KBANK มูลค่าการซื้อขาย 1,078.25 ล้านบาท ปิดที่ 152.00 บาท เพิ่มขึ้น 1.50 บาท
JMT มูลค่าการซื้อขาย 1,042.80 ล้านบาท ปิดที่ 75.00 บาท เพิ่มขึ้น 1.75 บาท
CPALL มูลค่าการซื้อขาย 1,042.16 ล้านบาท ปิดที่ 61.75 บาท เพิ่มขึ้น 1.75 บาท